Poiste nimed, kelle peades bändi loomise idee küpses, olid Boriss Leppsoo, Jaan Laursoo, Harri Varese ja Hannes Tääkre. Muusikapalade harjutamine meelitas ansambliga liituma veel kolm noormeest. Esmalt tulid Vambola Leping ja Harry Anderson, mingi aeg hiljem liitus ka Andres Tamm. Bänd püsis aktiivses tegutsemises  koos kuni 1975. aasta sügiseni. Ometi pole Syriuse nimi kuhugile kadunud ja mitmed alustanud saavad nüüdki aegajalt kokku. Praeguse neliku moodustavad trummar Harry Anderson, soolokitarri mängija ja laulja Andres Tamm, laulja ja basskitarrist Jaan Laursoo ning Boris Leppsoo, kes laulab, mängib kitarri ja klahvpille. Tema on ka ansambli juht.